Вайніла

**Вайніла** (*Вайналь*) — мужчынскае імя і вытворнае ад яго прозьвішча.

## Паходжаньне

Вайнэль або Вайніла (Weinel, Wainilo) — імя германскага паходжаньня. Іменная аснова -вуйн- (-войн-, -вун-) (імёны ліцьвінаў Войнар, Войнат, Гервойна; германскія імёны Wunar, Voinot, Geruuni) паходзіць ад старагерманскага wunna, гоцкага wunands 'шчаснасьць, задаволенасьць', ісьляндзкага vænn 'прыемны', нямецкага gewohnt 'задаволены' або ад асновы -він- (-вайн-). Апроч таго, адзначалася старажытнае германскае імя Wanilo (Wenilo).

Варыянты імя ў гістарычных крыніцах: *Воиниловя* (2-я пал. XIV ст.); *Voynil Duhonicz… Woynil* (25 траўня 1391 году); *панъ Федосей и Яковъ Войниловичи* (15 чэрвеня 1398 году); *Пашку Воиниловичу у Короличах чоловекъ Ходорец* (1440—1492 гады); *[[Радзівіл (імя)|Радивилу]] пять чоловековъ, на имя: [[Індрых|Индрих]] а Воинило, Пилип, [[Доўнар (імя)|Довнар]], Кровъсикало* (9 лістапада 1449 году); *верного слуги нашого пана Федка Войниловича* (3 верасьня 1451 году); *плебанъ Налибоцкий князь Мацко Войнилович* (12 красавіка 1467 году); *Мацъку Воиниловичу, Ваську Воиниловичу, Олехну Воиниловичу, Алексанъдру Воиниловичу, Стец(ъ)ку Воиниловичу* (27 сакавіка і 24 красавіка 1486 году; 23 студзеня, 17 сакавіка і 3 чэрвеня 1488 году); *Богдан Воинило* (каля 1492 году); *hominibus de Woynyloviczi* (24 лютага 1492 году); *дворенина нашого Грицка Воиниловича* (1503 год); *cum fratre Woynelus* (3 лістапада 1505 году); *сынове нашого смирения панове бурмистры и прыставники места виленского… Ивашко Войниловичъ* (сьнежань 1511 году); *Михно Войнилович* (10 чэрвеня 1514 году); *Сенко Войнилович… Михно Воинилович* (15 чэрвеня і 18 ліпеня 1514 году); *Семен Воинилович, дворанин господарьскии*, *Сенко Воиниловичъ… Ивановая Воиниловича*, *Юхно Воиниловичъ* (1528 год); *з [[Наваградак|Новагородка]] Сенко Воинилович* (1533—1535 гады); *село Козловичи… Онофрей Войниловичь* (1552 год); *Федеръ Воиниловичъ… Иванъ Семеновичъ Воиниловичъ* (1565 год); *Иванъ Семеновичъ Войниловичъ… Иванъ Русинъ Войниловичъ… Иванъ Михайловичъ Войниловичъ… Борысъ Войниловичъ*, *Левко Войниловичъ* (1567 год); *земяне гсдрьские повету Ковенского… пан Семен Войнилович* (11 траўня 1596 году); *Войнило Саганенко* (1649 год); *Woyniły* (1744 год); *Wojniłowiczowa Krystyna* (22 чэрвеня 1836 году).

## Носьбіты
* Вайніла — літоўскі баярын, які ўпамінаецца ў перапісу харугваў 1421 году
* Тэадосі Вайніловіч — архімандрыт Кіеўска-Пячэрскай лаўры ў 1480—1491 гадох
* Багдан Вайніла — смаленскі баярын, які ўпамінаецца каля 1492 году; пачынальнік роду Вайніловічаў
* Філіп Вайніловіч — віленскі мешчанін, які ўпамінаецца ў 1521 годзе
* Сенька Вайнілавіч і Іванавая Вайніловіча — наваградзкія баяры, якія ўпамінаюцца ў попісе войска Вялікага Княства Літоўскага 1528 году
* Юхна Вайніловіч — гарадзецкі баярын, які ўпамінаецца ў попісе войска ВКЛ 1528 году

Вайнілы (Wojniłło) — літоўскі шляхецкі род з Троцкага павету.

Вайналевіч (Wojnalewicz) і Вайніловіч (Wojnillowicz) — прозьвішчы, зафіксаваныя ў XIX стагодзьдзі ў ваколіцах Сувалкаў.

На гістарычнай Аршаншчыне існуе вёска Вайнілы, на гістарычнай Лідчыне — Вайнілаўцы, на гістарычнай Ашмяншчыне — Вайніліха. Назву Вайнілавічы маюць вёскі на гістарычных Гарадзеншчыне і Наваградчыне, назву Вайнілава — на гістарычных Меншчыне і Рэчыччыне, назву Вайнілаўшчына — на гістарычных Ашмяншчыне і Меншчыне.

## Заўвагі

## Крыніцы

## Літаратура
* 

Катэгорыя:Мужчынскія імёны